**ПРОЕКТ**

**ДОГОВОР ЗА ОХРАНА НА НЕДВИЖИМ ИМОТ**

**№ ………………………………………….**

Днес, ............... 2014 г., в гр. София се сключи настоящият договор за охрана между:

**1. ЦЕНТЪР ЗА КОНТРОЛ И ОЦЕНКА НА КАЧЕСТВОТО НА УЧИЛИЩНОТО ОБРАЗОВАНИЕ** със седалище и адрес на управление: гр. София 1113, бул. Цариградско шосе № 125, бл. 5, Булстат 131426401, представляван от Неда Кристанова - директор и Росица Михайлова – главен счетоводител, наричан по-долу **ВЪЗЛОЖИТЕЛ,**

и

**2. ...............................................**, регистриран ........................................................, ЕИК БУЛСТАТ ................................................ със седалище и адрес на управление: гр. ......................, ул. ..............................., с Лиценз № ................................. г. за извършване на частна охранителна дейност съгласно изискванията на Закона за частната охранителна дейност (ЗЧОД) представлявано от .........................................., наричано по-долу **ИЗПЪЛНИТЕЛ**.

Се сключи настоящия договор, като страните се споразумяха за следното:

**I. ПРЕДМЕТ НА ДОГОВОРА**

Чл. 1. (1) Възложителят възлага, а Изпълнителя се задължава да осигури денонощна физическа невъоръжена охрана на недвижим имот, находящ се на адрес: гр. София, бул. Цариградско шосе № 125, бл. 5 и осигурява пропускателен режим в сградата, съобразно изискванията на Възложителя.

(2) Охраната се осъществява от 4 /четири/ охранители денонощно и непрекъснато, включително в празнични и почивни дни.

**II. СРОК НА ДОГОВОРА**

Чл. 2. (1) Договорът се сключва за срок от 1 /една/ година .

(2) Договорът влиза в сила от 02.07.2014 г.

**III. ЦЕНА НА ДОГОВОРА**

Чл. 3. (1) В изпълнение предмета на договора, Възложителят заплаща на Изпълнителя сума, в размер на ..................................../................................................./ лева месечно, в която не е включен ДДС, и ........................................... /......................................................... / лева месечно с включен ДДС в срок до 10-то число на следващия календарен месец, за който е извършена услугата.

(2) Договореното възнаграждение се изплаща по банков път на посочена от Изпълнителя банкова сметка.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 4. Възложителят се задължава:

1. да заплаща цената на услугата на изпълнителя в договорения в чл. 3 от този договор размер и срок;

2. да информира Изпълнителя за всички промени в обстановката в охранявания обект, имащи отношение към сигурността;

3. да предостави помещение за настаняване на охранителите на Изпълнителя, което да е подходящо оборудвано за тази цел.

Чл. 5. Възложителят има право:

1. да получи качествено изпълнение на предмета на този договор;

2. да получава ежемесечен доклад за проблемите, възникнали през този период за Изпълнителя при изпълнение на задълженията му по този договор;

3. да бъде обезщетен парично за претърпените от него вреди, причинени от виновното неизпълнение на задълженията от Изпълнителя (включително от всяко едно от лицата, работещи за последния).

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 6. Изпълнителят се задължава:

1. да проучи, анализира и съгласува с Възложителя начина на организация и изискванията на охранителната дейност, предмет на договора, системата на пропусквателния режим, охраняваното имущество, съставът и разстановката му на обекта;

2. да осъществява охраната на описания в чл. 1 на този договор обект чрез служители-охранители, отговарящи на изискванията на ЗЧОД, подбрани и обучени по учебна програма, изготвена от Академията на МВР и утвърдена от директора на Национална служба "Полиция". Изпълнителят отговаря за качествените характеристики на своите служители. Позоваването на недостатъци на последните не е обстоятелство, освобождаващо го от имуществена отговорност за претърпените от Възложителя щети;

3. да осигури, организира и осъществи охраната, сигурността и пропусквателния режим на обекта, така че да се предотврати неконтролираното проникване в същия;

4. при пожар, наводнение, земетресение или други природни бедствия, да предприема незабавни мерки за предотвратяване и ликвидиране на последствията от тях, като незабавно уведомява Възложителя;

5. постоянно да набира информация и данни за причините и условията за констатирани нарушения по охраната на обекта и съмнителни действия на засечени лица, като взема допълнителни мерки със съгласието на Възложителя;

6. при възникнали извънредни ситуации да подготвя писмен доклад за проблемите, възникнали при изпълнението предмета на този договор, като дава конкретни препоръки за тяхното решение;

7. ако в резултат на некачествено и неточно изпълнение или пълно неизпълнение на задълженията на лицата, работещи за Изпълнителя, Възложителят понесе материални щети, Изпълнителя носи пълна имуществена отговорност;

8. при изтичане срока на издаденото разрешение за извършване на охранителна дейност, ако същото не е подновено, да информира своевременно Възложителя с цел прекратяване на договора;

9. да изготви и съхранява правила и указания за спецификата на извършваната охранителната дейност, както и план за охрана на обекта съгласно чл. 24, ал. 2 от ЗЧОД.

Чл. 7. Изпълнителят има право:

1. да получи цената на услугата в договорения в чл. 3 от този договор размер и срок;

2. да получи помещение за настаняване на охранителите, което да е подходящо оборудвано за тази цел;

3. да получи пълно съдействие от Възложителя при решаване на възникналите при изпълнението на договора проблеми;

4. Изпълнителят се освобождава от пълна имуществена отговорност в следните случаи:

- при действия на работници/служители на Възложителя, които пречат по силата на негова писмена заповед на охраната да изпълни задълженията си по този договор;

- когато има въздействие на природни бедствия, наводнения, пожар и други непреодолими причини.

**VI. ПРЕКРАТЯВАНЕ НА ДОГОВОРА**

Чл. 8. Договорът се прекратява:

1. с изтичане на срока на действието му;

2. с едномесечно писмено предизвестие от всяка една от страните;

3. при отнемане на издадения лиценз;

4. при обективна невъзможност за изпълняването му;

5 по взаимно съгласие на двете страни, изразено в писмена форма.

**VII. ДОПЪЛНИТЕЛНИ РАЗПОРЕДБИ**

Чл. 9. Изменения и допълнения на този договор могат да се правят само с писмено допълнително споразумение.

Чл. 10. За неуредените случаи в този договор се прилагат разпоредбите на гражданското законодателство на Република България.

Чл. 11. Възникналите спорове по изпълнението на този договор ще се разрешават по пътя на преговорите и постигане на споразумение между страните, а когато това се окаже невъзможно по реда на гражданското законодателство на Република България.

Неразделна част от настоящия договор е Оферта вх. ............................................ г. на Изпълнителя.

Настоящият договор се сключи в два еднообразни екземпляра - по един за всяка една от страните.

**ВЪЗЛОЖИТЕЛ: ИЗПЪЛНИТЕЛ:**